Цанко Церковски
Родино

chitanka.info

Родино красна,

Долино родна, —

Зорнице ясна,

Земице плодна, —

Какъ те изричамъ,

Родино мила;

Какъ те обичамъ

Съсъ всичка сила!…

Какъ те мечтая,

Какъ те блѣнувамъ;

Какъ азъ желая

Да се любувамъ:

На твойтѣ чудни —

Поля и ниви;

Птиченца будни,

Цвѣтя красиви…

На твойтѣ диви

Сѣнки, прохлади, —

Рѣки пѣнливи

Извори, вади…

На твойтѣ вити

Скали чудовни, —

Орли сърдити,

Гори вѣковни!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.